ai4bharat/Pralekha huggingface dataset:
ఆర్థిక మంత్రిత్వ శాఖ
న్యూ డెవలప్ మెంట్ బ్యాంక్ గవర్నర్ల బోర్డు 5వ వార్షిక సమావేశంలో వీడియో కాన్ఫరెన్సింగ్ ద్వారా పాల్గొన్న శ్రీమతి నిర్మలా సీతారామన్
ఆర్థికమంత్రి శ్రీమతి నిర్మలా సీతారామన్ న్యూఢిల్లీ నుంచి వీడియో కాన్ఫరెన్స్ ద్వారా న్యూ డెవలప్ మెంట్ బ్యాంక్ గవర్నర్ల బోర్డు 5వ వార్షిక సమావేశంలో పాల్గొన్నారు.
బ్రిక్స్ దేశాలు  2014 సంవత్సరంలో ఎన్ డిబి ఏర్పాటు చేశాయి. బ్రిక్స్ దేశాలు, వర్థమాన దేశాలు, మార్కెట్ ఆర్థిక వ్యవస్థ ఉన్న ఇతర వర్థమాన దేశాల్లో మౌలిక వసతుల ప్రాజెక్టులు, స్థిర అభివృద్ధి ప్రాజెక్టులకు అవసరమైన వనరుల సమీకరణ ఈ బ్యాంకు లక్ష్యం. అంతర్జాతీయ వృద్ధి, అభివృద్ధికి బహుముఖీన, ప్రాంతీయ ఆర్థిక సంస్థలు అందిస్తున్న చేయూతకు అదనంగా మరింత సహకారం ఎన్ డిబి అందిస్తుంది. భారత్ లో 418.3 కోట్ల డాలర్ల విలువ గల 14 ప్రాజెక్టులను ఎన్ డిబి ఇంతవరకు ఆమోదించింది.
విశ్వసనీయత గల ఒక ప్రపంచ స్థాయి ఆర్థిక సంస్థగా ఎదగడంలోను, మరింత స్థిరమైన, సమ్మిళిత వైఖరి అనుసరించడం ద్వారా తనకు అప్పగించిన పని నెరవేర్చడంలోను ఎన్ డిబి కృషిని ఆర్థికమంత్రి ప్రారంభోపన్యాసంలో ప్రశంసించారు.
కోవిడ్-19 మహమ్మారిపై పోరాటం కోసం 100 కోట్ల డాలర్ల అత్యవసర సహాయంతో పాటు బ్రిక్స్ దేశాలకు 500 కోట్ల డాలర్ల ఆర్థిక సహాయం అందించడాన్ని శ్రీమతి సీతారామన్ ఈ సమావేశంలో కోవిడ్-19పై చర్చ సందర్భంగా ప్రశంసించారు. ఈ విభాగం కింద సహాయాన్ని వెయ్యి కోట్ల డాలర్లకు పెంచాలని కూడా ఆమె సూచించారు. కోవిడ్-19 ఎమర్జెన్సీ నిధి ఏర్పాటుకు ప్రధానమంత్రి శ్రీ నరేంద్రమోదీ తీసుకున్న చొరవను, కోవిడ్-19ని సమర్థవంతంగా అదుపు చేసేందుకు అవసరంలో ఉన్న దేశాలకు అత్యంత కీలకమైన ఔషధాలను పంపేందుకు భారత్ తీసుకున్న చొరవను ఆమె ప్రత్యేకంగా ప్రస్తావించారు. భారత్ సరైన సమయానికి స్పందించి చికిత్సలో అత్యంత కీలకమైన ఔషధాలను సరఫరా చేసినందుకు బ్రెజిల్ ఆర్థికమంత్రి కృతజ్ఞతలు తెలిపారు.
కోవిడ్-19 మహమ్మారి సృష్టించిన కల్లోల బాధితులను, బాధిత రంగాలను ఆదుకునేందుకు ప్రభుత్వం సత్వరం స్పందిస్తూ అత్యంత కీలకమైన ఆరోగ్య సంరక్షణ వ్యవస్థను పటిష్ఠం చేయడం కోసం 200 కోట్ల డాలర్లు  కేటాయింపు; సంక్షోభంలో చిక్కుకుని ఇబ్బందులు పడుతున్న పేదలను ఆదుకునేందుకు సామాజిక పథకాలకు 2500 కోట్ల డాలర్ల కేటాయింపు; క్షేత్రస్థాయిలో ముందువరుసలో నిలిచి పని చేస్తున్న ఆరోగ్య కార్యకర్తలకు 67 వేల కోట్ల డాలర్లు  బీమా ప్రయోజనం అందించడం; చట్టబద్ధంగా, నియంత్రణా సంస్థల నిర్దేశకత్వాలకు లోబడి పని చేసే సంస్థలకు ఉద్దీపనలు అందించడం; ఆర్ బిఐ ద్రవ్యవిధానంలో చేసిన మార్పులు వంటి పలు చర్యలను పలు ఆమె సవివరంగా వివరించారు.
బహుముఖీన అభివృద్ధి బ్ఆయంకులు , ఇతర అంతర్జాతీయ ఆర్థిక సంస్థలతో  పాటుగా కోవిడ్ పై గట్టిగా పోరాటం చేస్తున్న వివిధ సంస్థలతో పాటుగా జి-20లో చేరేందుకు తగు చర్యలు తీసుకోవాలని ఆమె ఎన్ డిబిని ప్రోత్సహించారు. స్థిర అభివృద్ధి లక్ష్యాలను చేరుకోవడంలో బ్రిక్స్ దేశాలకు మద్దతు ఇచ్చేందుకు మరింత అధునాత్మక విధానాలు అనుసరించాలని ఆమె ఎన్ డిబిని కోరారు.
ప్రధాన మంత్రి కార్యాలయం
ముంబయి లో ఓ ఆసుపత్రి లో మంటలు చెలరేగిన కారణం గా ప్రాణ నష్టం జరిగినందుకు సంతాపం తెలిపిన ప్రధాన మంత్రి
ముంబయి లో ఓ ఆసుపత్రి లో మంటలు చెలరేగిన కారణం గా ప్రాణ నష్టం జరిగినందుకు ప్రధాన మంత్రి శ్రీ నరేంద్ర మోదీ దు:ఖాన్ని వ్యక్తం చేశారు.
‘‘ముంబయి లోని ఓ ఆసుపత్రి లో మంటలు చెలరేగి ప్రాణ నష్టం జరిగినందుకు బాధపడుతున్నాను. ఈ ఘటన లో గాయపడ్డ వారంతా త్వరగా కోలుకోవాలని ప్రార్థిస్తున్నాను’’ అని ప్రధాన మంత్రి అన్నారు.\
ప్రధాన మంత్రి కార్యాలయం
ప్రముఖ ఈజిప్ట్ రచయిత, పెట్రోలియం వ్యూహకర్త తరెక్ హెగ్గీ తో ప్రధాని భేటీ
ప్రముఖ ఈజిప్షియన్ రచయిత. పెట్రోలియం వ్యూహకర్త శ్రీ తరెక్ హెగ్గీతో ప్రధాని శ్రీ నరేంద్ర మోదీ జూన్ 24 న కైరోలో భేటీ అయ్యారు.
ఇద్దరి మధ్య జరిగిన చర్చలలో అంతర్జాతీయ రాజకీయాలు, ఇంధన భద్రత, తీవ్రవాదం, లింగ సమానత్వం లాంటి అంశాలు ఉన్నాయి.
ప్రధాన మంత్రి కార్యాలయం
బర్మింగ్ హమ్ కామన్ వెల్థ్ గేమ్స్ 2022 లో కంచు పతకాన్ని గెలుచుకొన్నందుకుశ్రీ సౌరవ్ ఘోషాల్ కు అభినందనలు తెలిపిన ప్రధాన మంత్రి
బర్మింగ్ హమ్ కామన్ వెల్థ్ గేమ్స్ 2022 లో కాంస్య పతకాన్ని గెలుచుకొన్నందుకు స్క్వాశ్ క్రీడాకారుడు శ్రీ సౌరవ్ ఘోషాల్ ను ప్రధాన మంత్రి శ్రీ నరేంద్ర మోదీ అభినందించారు.
ప్రధాన మంత్రి ఒక ట్వీట్ లో -
‘‘సాఫల్యం తాలూకు సరికొత్త శిఖరాల ను శ్రీ @SauravGhosal చేరుకోవడాన్ని చూడడం సంతోషించదగ్గ అంశం. బర్మింగ్ హమ్ లో ఆయన గెలుచుకొన్నటువంటి కాంస్య పతకం చాలా విశిష్టమైనటువంటిది. ఆయన కు అనేకానేక అభినందన లు. ఆయన కార్యసాధన భారతదేశాని కి చెందిన యువతీయువకుల లో స్క్వాశ్ క్రీడ పట్ల లోకప్రియత్వాన్ని పెంచడం లో తోడ్పడు గాక.’’ అని పేర్కొన్నారు.
వ్యవసాయ మంత్రిత్వ శాఖ
ఖరీఫ్ మార్కెటింగ్ సీజన్ 2020-21లో ఎంఎస్పి ఆపరేషన్లు
పంజాబ్ 166.97 ఎల్ఎమ్టిని అందించింది, ఇది మొత్తం ధాన్యం సేకరణలో 70.66%
ప్రస్తుత ఖరీఫ్ మార్కెటింగ్ సీజన్  2020-21లో, ప్రభుత్వం ప్రస్తుతమున్న ఎంఎస్పి పథకాల ప్రకారం రైతుల నుండి ఖరీఫ్ 2020-21 పంటలను సేకరిస్తోంది.
ఖరీఫ్ 2020-21 కోసం ధాన్యం సేకరణ రాష్ట్రాలు, యుటిలలో సజావుగా కొనసాగుతోంది. పంజాబ్, హర్యానా, ఉత్తర ప్రదేశ్, తెలంగాణ, ఉత్తరాఖండ్, తమిళనాడు, చండీగఢ్, జమ్మూ-కశ్మీర్, కేరళ, గుజరాత్, ఆంధ్రప్రదేశ్ లో గత సంవత్సరం 06.11.2020 వరకు 236.30 ఎల్ఎంటిల ధాన్యాన్ని కొనుగోలు చేసింది. గత సంవత్సరంతో పోలిస్తే మొత్తం 236.29 ఎల్ఎమ్టి కొనుగోలులో 19.58% పెరుగుదల ఉంది. పంజాబ్ ఒక్కటే 166.97 ఎల్ఎమ్టిని అందించింది, ఇది మొత్తం సేకరణలో 70.66%. సుమారు 19.98 లక్షల మంది రైతులు ఇప్పటికే కొనసాగుతున్న కేఎంఎస్ సేకరణ కార్యకలాపాల నుండి ఎంఎస్పి విలువ రూ. 44612.89 కోట్లు లబ్ధి పొందారు.
ఇంకా, రాష్ట్రాల ప్రతిపాదన ఆధారంగా, తమిళనాడు, కర్ణాటక, మహారాష్ట్ర, తెలంగాణ, గుజరాత్, హర్యానా, ఉత్తర ప్రదేశ్, ఒడిశా, రాజస్థాన్ రాష్ట్రాల కోసం 2020 ఖరీఫ్ మార్కెటింగ్ సీజన్ లో 45.10 ఎల్ఎంటి పప్పు దినుసులు, నూనె గింజలను సేకరించడానికి ధర మద్దతు పథకం  కింద అనుమతి లభించింది. ఇంకా, ఆంధ్రప్రదేశ్, కర్ణాటక, తమిళనాడు, కేరళ రాష్ట్రాలకు 1.23 ఎల్ఎమ్టి కొప్రా  కొనుగోలుకు అనుమతి ఇచ్చారు. ఇతర రాష్ట్రాలు / యుటిల కోసం, పప్పుధాన్యాలు, నూనెగింజలు, కొప్రాలను పిఎస్ఎస్ క్రింద సేకరించే ప్రతిపాదనలను స్వీకరించినప్పుడు కూడా ఆమోదం లభిస్తుంది, తద్వారా ఈ పంటల ఎఫ్ఏక్యూ గ్రేడ్ సేకరణను 2020-21 సంవత్సరానికి నోటిఫైడ్ ఎంఎస్పి వద్ద రిజిస్టర్డ్ నుండి నేరుగా పొందవచ్చు.
05.11.2020 వరకు, ప్రభుత్వం తన నోడల్ ఏజెన్సీల ద్వారా 27,105.64 మెట్రిక్ టన్నుల పేసర్లు, మినుములు, వేరుశనగ కాయలు, సోయాబీన్లను ఎంఎస్పి విలువ రూ 145.68 కోట్లు కలిగి ఉంది, తమిళనాడు, మహారాష్ట్ర, గుజరాత్, హర్యానా, రాజస్థాన్లలోని 16387 మంది రైతులకు లబ్ధి చేకూర్చింది. గత ఏడాది 15699.90 మెట్రిక్ టన్నుల కొనుగులుతో పోలిస్తే ఈ సారి 72.64% పెరుగుదల ఉంది.
అదేవిధంగా, 5089 మెట్రిక్ టన్నుల కొప్రా  ఎంఎస్పి విలువ రూ. 52.40 కోట్ల రూపాయలు కర్ణాటక, తమిళనాడులలో 3961 మంది రైతులకు లబ్ధి చేకూర్చాయి. గత ఏడాది 293.34 మెట్రిక్ టన్నుల కొప్రా కొనుగోలు చేశారు. కోప్రా, మినుములకు సంబంధించి, ప్రధాన ఉత్పత్తి చేసే చాలా రాష్ట్రాల్లో రేట్లు ఎంఎస్పి కంటే ఎక్కువగా ఉన్నాయి. ఖరీఫ్ పప్పుధాన్యాలు, నూనెగింజలకు సంబంధించి పంట వచ్చిన దానికి ఆధారంగా ఆయా రాష్ట్రాలు నిర్ణయించిన తేదీ నుండి సంబంధిత రాష్ట్ర / యుటి ప్రభుత్వాలు సేకరణ ప్రారంభించడానికి అవసరమైన ఏర్పాట్లు చేస్తున్నాయి.
పంజాబ్, హర్యానా, రాజస్థాన్ మధ్యప్రదేశ్, తెలంగాణ రాష్ట్రాల్లో ఎంఎస్పి కింద పత్తి  సేకరణ కార్యకలాపాలు సజావుగా జరుగుతున్నాయి. 05.11.2020 వరకు రూ.2,63,613 లక్షల విలువైన 909659 కాటన్ బేల్స్ తో 175184 మంది రైతులకు లబ్ధి చేకూరింది.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
ఎలక్ట్రానిక్స్, ఇంకా సమాచార సాంకేతిక విజ్ఞానం రంగంలో ద్వైపాక్షిక సహకారాన్ని పెంపొందింపచేయడంలో భారతదేశానికి మరియు అంగోలా కు మధ్య ఎమ్ఒయు ను మంత్రివర్గం దృష్టి కి తీసుకురావడమైంది
ఎలక్ట్రానిక్స్, ఇంకా సమాచార సాంకేతిక విజ్ఞానం రంగంలో ద్వైపాక్షిక సహకారాన్ని పెంపొందింపచేయడంలో భారతదేశానికి మరియు అంగోలా కు మధ్య అవగాహనపూర్వక ఒప్పందాన్ని  గురించి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం దృష్టి కి తీసుకువచ్చారు.
ఈ ఎమ్ఒయు ఇ-గవర్నెన్స్, సమాచార సాంకేతిక విజ్ఞాన సంబంధ విద్య కు అవసరమైన మానవ వనరుల వికాసం, సమాచార భద్రత, ఎలక్ట్రానిక్స్ హార్డ్ వేర్ తయారీ, ఐటి ఎంబెడెడ్ సాఫ్ట్ వేర్ ఇండస్ట్రీ, టెలిమెడిసిన్ తదితర రంగాలలో సన్నిహిత సహకారాన్ని పెంపొందింపచేయడానికి ఉద్దేశించినటువంటిది.
రక్షణ మంత్రిత్వ శాఖ
వైరస్ను నాశనం చేసే ఆయుర్వేద ముఖ కవచం తయారు చేసిన డైయట్
బాక్టీరియా, వైరస్ను సమర్థవంతంగా అడ్డుకున్న ఆయుర్వేద పరిజ్ఞానం
దుస్తులు, గ్లోవ్స్, గౌన్లు, తల ముసుగుల తయారీకి సిద్ధం
వాడేసిన తర్వాత భూమిలో కలిసిపోయేలా రక్షణ కవచాల రూపకల్పన
ఆసక్తివున్న సంస్థలకు ఉచితంగా తయారీ పరిజ్ఞానం అందించేందుకు నిర్ణయం
వైరస్లను తుదముట్టించే కొత్త ముఖ కవచాన్ని "డిఫెన్స్ ఇన్స్టిట్యూట్ ఆఫ్ అడ్వాన్స్డ్ టెక్నాలజీ"  అభివృద్ధి చేసింది. ఆయుర్వేద మూలికల ఆధారంగా దీనిని రూపొందించింది. ఈ మాస్క్కు "పవిత్రపతి"గా పేరు పెట్టింది. ఈ మాస్క్కు భూమిలో కలిసిపోయే గుణం ఉంది. వేప నూనె, పసుపు, కృష్ణతులసి, వాము, నల్ల మిరియాలు, తుమ్మజిగురు, లవంగాలు, చందనం, కుంకుమపువ్వు సారాలను ఉపయోగించి పవిత్రపతి మాస్కును తయారు చేశారు. అందువల్లే ఇది బాక్టీరియా, వైరస్, ఫంగస్ నాశినిగా పని చేస్తుంది. మూడు పొరలుగా రూపొందించిన మాస్క్ లోపలకు చెమ్మ, తుంపరలు, బాక్టీరియా, వైరస్ చేరలేవని రుజువైంది. గాలి ద్వారా వ్యాపించే ఏ విధమైన అంటువ్యాధులనైనా అడ్డుకునేందుకు, బయటకు వెళ్లేటప్పుడు మామూలు మాస్క్లా ధరించేందుకు ఇది ఉపయోగపడుతుంది.
ధరించినవారికి సులభంగా శ్వాస ఆడటంపై 'ఏఎస్టీఎమ్ డీ-737' ప్రమాణాలను; పర్యావరణహిత, తయారీ అంశాల్లో 'ఏఎస్టీఎమ్' ప్రమాణాలను ఈ మాస్క్ అందుకుంది.
మాస్క్ తయారీలో ఉపయోగించిన పదార్థాల సారం వైరస్ను నశింపజేసి, ధరించినవారికి రక్షణ కల్పిస్తుంది.
వ్యక్తిగత రక్షణ పరికరాల  తరహాలో దీనిని భారీస్థాయిలో ఉత్పత్తి చేయనున్నారు. మడతపెట్టి వెంట తీసుకెళ్లగలిగేలా దుస్తులు, గ్లోవ్స్, గౌన్, ముఖ కవచం, తల ముసుగు రూపాల్లో రూపొందించనున్నారు. ప్రొటీన్ అణువులను స్వభావరహితం చేసేందుకు కొన్ని నమూనాలను కూడా పరీక్షించి విజయం సాధించారు. భారీ స్థాయిలో ఉత్పత్తి చేయగల సామర్థ్యమున్న తయారీ సంస్థలకు ఈ రక్షణ కవచాల తయారీ పరిజ్ఞానాన్ని ఉచితంగా అందించాలని డైయట్ నిర్ణయించింది. వీటి తయారీకి కొన్ని సంస్థలు ఇప్పటికే ఆసక్తి కనబరిచాయి.
ప్రధాన మంత్రి కార్యాలయం
దేశవ్యాప్తంగా వ్యవసాయ పరపతి కేంద్రాల్లో జన ఔషధి కేంద్రాల ఏర్పాటు నిర్ణయాన్ని అభినందించిన ప్రధాన మంత్రి
దేశ వ్యాప్తంగా 2000 ప్రాథమిక వ్యవసాయపరపతి కేంద్రాలలో ప్రధానమంత్రి భారతీయ జన ఔషధి కేంద్రాలు ఏర్పాటు చేయాలన్న నిర్ణయాన్ని ప్రధాని అభినందించారు. అత్యంత ఖరీదైన మందులు కూడా దేశంలోని మారుమూల ప్రాంతాలలో సైతం అందుబాటులో ఉండాలన్నది ప్రభుత్వ ప్రాధామ్యాలలో ఒకటని శ్రీ మోదీ గుర్తు చేశారు.
కేంద్ర సహకార శాఖామంత్రి చేసిన ట్వీట్ కు ప్రధాని స్పందిస్తూ ఇలా ట్వీట్ చేశారు:
“దేశ వ్యాప్తంగా అత్యంత ఖరీదైన మందులు కూడా అతి తక్కువ ధరకు అండాల్సి ఉంది. ఇది మన ప్రభుత్వ ప్రాధామ్యాలలో ఒకటి. సహకార రంగంలో చేపట్టిన ఈ చర్య వలన గ్రామీణ ప్రాంతాల్లో నివవసించే వారికి జీవితం మరింత సుఖమయం అవుతుందని విశ్వసిస్తున్నాను,”
హోం మంత్రిత్వ శాఖ
కోవిడ్ -19 కారణంగా ప్రస్తుతం భారతదేశంలో చిక్కుకున్న విదేశీ పౌరులకు, భారతదేశం నుంచి వెళ్ళే విదేశీ పౌరులకు అంతర్జాతీయ విమాన ప్రయాణాల మీద నిషేధాన్ని ఎత్తివేసిన నాటి నుంచి 30 రోజులు కొన్ని కాన్సులర్ సేవలను మంజూరు చేయనున్న ప్రభుత్వం
కోవిడ్ -19 వ్యాప్తి నేపథ్యంలో ప్రయాణ పరిమితుల కారణంగా 2020 మే 3 వరకూ భారతదేశంలో చిక్కుకున్న విదేశీ పౌరులకు ఉచిత ప్రాతిపదికన కాన్సులర్ సేవలను కేంద్ర హోం వ్యవహారాల మంత్రిత్వ శాఖ , 17 ఏప్రిల్ 2020న మంజూరు చేసింది.
.
ఈ విషయాన్ని పరిగణలోకి తీసుకున్న తర్వాత, ప్రస్తుతం భారతదేశంలో చిక్కుకున్న విదేశీ పౌరులకు ఈ ప్రాంతపు కాన్సులర్ సేవలను విదేశీయుల ప్రాంతీయ రిజిస్ట్రేషన్ ఆఫీసర్లు లేదా విదేశీయుల రిజిస్ట్రేషన్ ఆఫీసర్లు అందించాలని నిర్ణయించారు.
ఫిబ్రవరి 1 2020 అర్థరాత్రి నుంచి భారతదేశం నుంచి ప్రయాణీకుల అంతర్జాతీయ విమాన ప్రయాణానికి ప్రభుత్వం నిషేధాన్ని ప్రకటించిన తర్వాత నిషేధాన్ని ఎత్తి వేసే తేదీ వరకూ వీసాల గడువు ముగిసినా లేదా గడువు ముగిసే విదేశీ పౌరుల రెగ్యులర్ వీసా, ఈ-వీసా, లేదా స్టే నిబంధనలు విదేశీయులు ఆన్ లైన్ దరఖాస్తును సమర్పించిన తర్వాత గ్రాటిస్ ప్రాతిపదిన పెంచడం జరుగుతుంది.
ఓవర్ స్టే పెనాల్టీ విధించకుండా భారతదేశం నుంచి ప్రయాణీకులు అంతర్జాతీయ విమాన ప్రయాణానికి నిషేధాన్ని ఎత్తివేసిన తేదీ నుంచి 30 రోజుల వరకు ఇలాంటి పొడిగింపులు మంజూరు చేయబడతాయి. అలాంటి విదేశీ పౌరుల నిష్క్రమణ కోసం, వారు కోరితే అదే మార్గాల్లో మంజూరు చేయబడుతుంది.
అధికారిక ఆర్డర్ చూడటానికి ఇక్కడ క్లిక్ చేయండి
(Visitor Counter : 165
సూక్ష్మ, లఘు, మధ్య తరహా సంస్థల మంత్రిత్వ శాఖష్
వినూత్న, పర్యావరణ అనుకూల, విషరహిత వాల్ పెయింట్ను రేపు విడుదల చేయనున్నగడ్కరీ
ఖాదీ మరియు గ్రామీణ పరిశ్రమల కమిషన్అభివృద్ధి చేసిన వినూత్నమైన కొత్త పెయింట్ను కేంద్ర రహదారి రవాణా మరియు .జాతీయ రహదారులు, సూక్ష్మ చిన్న మరియు మధ్యతరహా పరిశ్రమల శాఖ మంత్రి శ్రీ నితిన్ గడ్కరీ మంగళవారంతన నివాసంలో విడుదల చేయనున్నారు. “ఖాదీ ప్రకృతి కృతి” అని నామకరణం చేసిన ఈ పెయింట్ను పర్యావరణ హిత, విష రహితంగా తొలిసారిగా రూపొందించారు. ఇది ఫంగల్ వ్యతిరేక, బాక్టీరియా వ్యాప్తి నిరోధక లక్షణాలను కలిగి వున్నతొలి ఉత్పత్తి. ఆవు పేడను ప్రధాన ముడి పదార్థంగా తయారయ్యే తక్కువ ఖర్చుతో వాసన లేకుండా ఉత్పత్తి అవుతుంది. ఈ పెయింట్ ప్రమాణాలను బ్యూరో ఆఫ్ ఇండియన్ స్టాండర్డ్స్ ధ్రువీకరించింది.
ఖాదీ ప్రకృతి పెయింట్ రెండు రూపాల్లో - డిస్టెంపర్ పెయింట్ మరియు ప్లాస్టిక్ ఎమల్షన్ పెయింట్ గా లభిస్తుంది. రైతుల ఆదాయాన్ని ఎక్కువ చేయాలన్న ప్రధానమంత్రి ఆలోచనలకు అనుగుణంగా ఖాదీ ప్రకృతి పెయింట్ కు రూపకల్పన జరిగింది. ఈ ప్రాజెక్టుకు కెవిఐసి ఛైర్మన్ 2020 మార్చి నెలలో శ్రీకారం చుట్టారు. తరువాత దీనిని కుమారప్ప నేషనల్ హ్యాండ్మేడ్ పేపర్ ఇన్స్టిట్యూట్, జైపూర్  అభివృద్ధి చేసింది.
సీసం, పాదరసం, క్రోమియం, ఆర్సెనిక్, కాడ్మియం మరియు ఇతర భారీ లోహాలు ఈ పెయింట్ లో వుండవు. సాంకేతిక బదిలీ ద్వారా ఇది స్థానిక ఉత్పత్తి రంగానికి చేయూత ఇస్తూ స్థిరమైన స్థానిక ఉపాధి అవకాశాలను కల్పిస్తుంది. ఈ సాంకేతికత పర్యావరణ అనుకూల ఉత్పత్తులకు ముడి పదార్థంగా ఆవు పేడ ను ఉపయోగించడం వల్ల రైతులకు మరియు గోశాలలకు అదనపు ఆదాయం లభించేలా దోహదపడుతుంది. ఇది రైతులకు / గోశాలలకు ప్రతి ఆవుకి సంవత్సరానికి 30,000 రూపాయల  అదనపు ఆదాయాన్ని ఇస్తుందని అంచనా. ఆవు పేడను ఉపయోగించడం వల్ల పర్యావరణం కాలుష్యం తగ్గడంతో పాటు కాల్వలలో నీటి ప్రవాహానికి అడ్డంకులు ఉండవు.
ఖాదీ ప్రకృతి డిస్టెంపర్ మరియు ఎమల్షన్పెయింటులు 3 ప్రసిద్ధ జాతీయ ప్రయోగశాలలలో పరీక్షించబడ్డాయినేషనల్ టెస్ట్ హౌస్, ముంబైశ్రీ రామ్ ఇన్స్టిట్యూట్ ఫర్ ఇండస్ట్రియల్ రీసెర్చ్, న్యూ ఢిల్లీ
- నేషనల్ టెస్ట్ హౌస్, ఘజియాబాద్
ఖాదీ ప్రకృతి ఎమల్షన్ పెయింట్ BIS 15489: 2013 ప్రమాణాలకు ,ఖాదీ ప్రకృతి డిస్టెంపర్ పెయింట్ BIS 428: 2013 ప్రమాణాలకు లోబడి ఉత్పత్తి అవుతాయి.
(Visitor Counter : 197
ప్రధాన మంత్రి కార్యాలయం
శ్రీ విష్ణు చరణ్ సేఠీ కన్నుమూత పట్ల సంతాపాన్ని వ్యక్తం చేసిన ప్రధాన మంత్రి
భారతీయ జనతా పార్టీ ఒడిశా విభాగం నేత శ్రీ విష్ణు చరణ్ సేఠీ కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దు:ఖాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘శ్రీ విష్ణు చరణ్ సేఠీ ఒడిశా యొక్క ప్రగతి కి గాను మార్గదర్శకప్రాయమైనటువంటి తోడ్పాటు ను అందించారు. కఠోరంగా శ్రమించేటటువంటి ఒక శాసనసభ్యుని గా ఆయన తనకంటూ ఒక పేరు ను తెచ్చుకొన్నారు. సామాజిక సశక్తీకరణ కు ఆయన ఎంతగానో తోడ్పడ్డారు. ఆయన ఇక లేరన్న వార్త విని దు:ఖించాను. ఆయన యొక్క కుటుంబానికి మరియు ఆయన ను సమర్థించే వారికి ఇదే నా సంతాపం. ఓమ్ శాంతి.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కేంద్ర ఆరోగ్య మంత్రి ఆదేశాల మేరకు డెంగ్యూ తీవ్రత ఎక్కువగా ఉన్న 9 రాష్ట్రాలు/యూటీలకు కేంద్రం ఉన్నత స్థాయి బృందాలను పంపింది.
డెంగ్యూపై సమర్థవంతమైన నియంత్రణ మరియు నిర్వహణ కోసం చేపట్టాల్సిన చర్యలపై రాష్ట్రాలు/యుటిలకు ఈ కేంద్ర బృందాలు సహాయం అందిస్తాయి
డెంగూ వ్యాధి గుర్తింపు, చికిత్స, నిర్ధారణ పరీక్షల్లో వివిధ రాష్ట్రాలకు సహాయం అందించడానికి కేంద్ర ఆరోగ్య మంత్రిత్వ శాఖ డెంగ్యూ ఎక్కువగా ఉన్నట్లు నివేదించిన 9 రాష్ట్రాలు/యుటిలకు ఉన్నత స్థాయి బృందాలను పంపింది. నవంబర్ 1, 2021న ఢిల్లీలో డెంగ్యూ పరిస్థితిపై సమీక్షా సమావేశంలో కేంద్ర ఆరోగ్య మరియు కుటుంబ సంక్షేమ మంత్రి డాక్టర్ మన్సుఖ్ మాండవియా ఆదేశాల మేరకు ప్రభుత్వం ఈ చర్యలు చేపట్టింది. హర్యానా, కేరళ, పంజాబ్, రాజస్థాన్, తమిళనాడు, ఉత్తరప్రదేశ్, ఉత్తరాఖండ్, ఢిల్లీ మరియు జమ్మూ & కాశ్మీర్ ఈ రాష్ట్రాల్లో ఉన్నాయి.
డెంగ్యూ కేసులు ఎక్కువగా ఉన్న అన్ని రాష్ట్రాలు/యూటీలకు సహాయం అందించాలని కేంద్ర ఆరోగ్య మంత్రి ఆరోగ్య మంత్రిత్వ శాఖను ఆదేశించారు. దేశవ్యాప్తంగా రాష్ట్రాలు మరియు కేంద్రపాలిత ప్రాంతాలలో మొత్తం 1,16,991 డెంగ్యూ కేసులు నమోదయ్యాయి.
గత ఏడాది ఇదే కాలంలోని కేసుల సంఖ్యతో పోల్చితే కొన్ని రాష్ట్రాల్లో గణనీయమైన సంఖ్యలో కేసులు ఈ అక్టోబర్లో నమోదయ్యాయి. ప్రస్తుత సంవత్సరంలో మొత్తం 15 రాష్ట్రాలు/యూటీలు తమ గరిష్ట కేసులను నివేదిస్తున్నాయి; అక్టోబర్ 31 వరకు దేశంలోని మొత్తం డెంగ్యూ కేసుల్లో 86% ఈ రాష్ట్రాల్లోనే ఉన్నాయి.
ఈ నేపథ్యంలో సెప్టెంబర్తో పోలిస్తే అక్టోబర్లో ఎక్కువ కేసులు నమోదవుతున్న 9 రాష్ట్రాలు/యూటీలకు ఎన్ విబిడిసిపీ,ఎన్ సీడీసీ మరియు ప్రాంతీయ కార్యాలయాల నిపుణులతో కూడిన కేంద్ర బృందాలను పంపారు.
సమర్థవంతమైన ప్రజారోగ్య ప్రతిస్పందనను పెంచడానికి రాష్ట్రాలకు సహాయం చేయడానికి మరియు మద్దతు ఇవ్వడానికి ఈ బృందాలు పని చేస్తాయి. వెక్టర్ నియంత్రణ స్థితి, కిట్లు మరియు ఔషధాల లభ్యత, ముందస్తుగా గుర్తించడం, ఔషధాల లభ్యత మరియు వినియోగం, యాంటీ లార్వా మరియు యాంటీ-వయోజన వెక్టర్ నియంత్రణ చర్యలు మొదలైన వాటిపై నివేదిక ఇవ్వాలని బృందాలను కోరింది. ఆయా బృందాల పరిశీలనలను రాష్ట్ర ఆరోగ్య అధికారులకు కూడా తెలియజేస్తారు.
రక్షణ మంత్రిత్వ శాఖ
ఆత్మనిర్భర్ భారత్ః భారత సైన్య కమ్యూనికేషన్ల వ్యవస్థను బలోపేతం చేసేందుకు రూ. 500 కోట్ల ఒప్పందంపై సంతకాలు చేసిన రక్షణ మంత్రిత్వ శాఖ
స్వదేశీ రక్షణ పరికరాల తయారీకి మరింత ప్రోత్సాహాన్ని ఇస్తూ, ఆత్మనిర్భర్ భారత్ దార్శనికతను సాకారం చేసుకునేందుకు ప్రైవేటు రంగాన్ని ప్రోత్సహిస్తూ, రక్షణ మంత్రిత్వ శాఖ 15 జూన్ 2023న న్యూఢిల్లీలో ఐసిఒఎంఎం టెలి లిమిటెడ్ హైదరాబాద్తో 57.5 టన్నుల 1,035 రేడియో రిలే కమ్యూనికేషన్ పరికరాల వాహనాలను కొనుగోలు చేసేందుకు ఒప్పందం పై సంతకాలు చేసింది. బై  వర్గం కింద ఈ కాంట్రాక్టు విలువ దాదాపు రూ. 500 కోట్లు. ఈ వాహనాలు బట్వాడా ప్రస్తుత ఆర్థిక సంవత్సరం 2023-24 నుంచి ప్రారంభం కానుంది.
భారతీయ సైన్య దీర్ఘకాల ఆవశ్యకత అయిన మొబైల్ కమ్యూనికేషన్ డిటాచ్మెంట్ల  సమస్యను రేడియో రిలే కంటైనర్లు తీర్చనున్నాయి. ఈ వాహనాలు పూర్తి సురక్షితమైన, విశ్వసనీయమైన రీతిలో సమాచార మార్పడికి పూర్తి రక్షిత వాతావరణాన్ని కల్పించేందుకు ఈ కంటైనర్లు ఉపయోగపడతాయి. ఈ కంటైనర్లను అధీకృత ప్రత్యేక వాహనాల పై ఎక్కించి, కార్యాచరణ అవసరాలకు తగినట్టుగా తరలిస్తారు.
దేశీయ ఉత్పత్తిదారుల నుంచి సేకరించిన పరికరాలు, ఉపవ్యవస్థలతో ఈ కంటైనర్లను కంపెనీ ఉత్పత్తి చేస్తుంది. ఇది రక్షణ పరికరాల స్వదేశీ తయారీకి మరింత ప్రోత్సాహాన్ని ఇవ్వడమే కాక ఆత్మనిర్భర్ భారత్ దార్శనికతను సాకారం చేయడంలో ప్రైవేటు రంగం చురుకుగా పాల్గొనడానికి ప్రేరణను ఇస్తుంది.
ఇటువంటి అత్యాధునిక పరికరాల అభివృద్ధి స్నేహపూర్వక దేశాలకు ఎగుమతులను పెంచడంలో కూడా తోడ్పడుతుంది.
మంత్రిమండలి
పర్యావరణ పరమైన సహకారం అంశంలో బిఆర్ఐసిఎస్  దేశాల మధ్య అవగాహనపూర్వక ఒప్పంద ప్రతానికి ఆమోదం తెలిపిన మంత్రివర్గం
పర్యావరణ సంబంధ సహకారం అంశం పై బిఆర్ఐసిఎస్  దేశాల మధ్య సంతకాలు జరిగిన ఒక అవగాహనపూర్వక ఒప్పంద పత్రాని కి  ప్రధాన మంత్రి శ్రీ నరేంద్ర మోదీ అధ్యక్షత వహించిన కేంద్ర మంత్రివర్గ సమావేశం ఎక్స్-పోస్ట్ ఫాక్టో ఆమోదాన్ని తెలిపింది. ఈ ఎంఒయు పై దక్షిణ ఆఫ్రికా లోని జోహాన్స్ బర్గ్ లో 2018వ సంవత్సరం జులై లో 10వ బ్రిక్స్ శిఖర సమ్మేళనం జరిగిన సందర్భంగా సంతకాలయ్యాయి.
దిగువన పేర్కొన్న అంశాల పై సహకారం అవసరమని ఈ ఎంఒయు గుర్తించింది:
ఎ) వాయు సంబంధమైన నాణ్యత;
బి) జలం;
సి) జీవ వైవిధ్యం;
డి) జల, వాయు పరివర్తన;
ఇ) వ్యర్థాల నిర్వహణ;
ఎఫ్) సుస్థిర అభివృద్ధి మరియు సుస్థిరాభివృద్ధి లక్ష్యాలకై నిర్దేశించుకొన్న 2030వ సంవత్సరపు కార్యాచరణ ప్రణాళిక ను అమలు చేయడం; ఇంకా
జి) భాగస్వామ్య పక్షాలు అంగీకారం తెలిపే మేరకు సహకారానికి ఉద్దేశించినటువంటి ఇతర రంగాలు.
ఈ ఎంఒయు పర్యావరణ పరిరక్షణ, ఇంకా ప్రాకృతిక వనరుల నిర్వహణ రంగం లో సమానత్వం, ఆదాన ప్రదానం మరియు పరస్పర ప్రయోజనాల ప్రాతిపదికన ప్రతి ఒక్క దేశం లో అమలయ్యే శాసనాలు, న్యాయ నిబంధనల వెలుగు లో బిఆర్ఐసిఎస్ దేశాల మధ్య సన్నిహిత, దీర్ఘకాలిక సహకారం నెలకొనడానికి, అలాగే ఆ విధమైనటువంటి సహకారం పెంపొందడానికి వీలు కల్పిస్తుంది.
పర్యావరణ పరమైన సమస్యలు పెరుగుతూ ఉండడమనేది ఏ ఒక్క దేశానికో పరిమితం కాకుండా యావత్తు భూ గ్రహానికే ఒక పెను సవాలు ను రువ్వుతోంది. పర్యావరణం యొక్క పరిరక్షణ దిశ గా ప్రపంచం లో 40 శాతానికి పైగా జనాభా నివసిస్తున్న అయిదు ప్రధాన దేశాలు.. బ్రెజిల్, రష్యా, భారతదేశం, చైనా ,ఇంకా దక్షిణ ఆఫ్రికా ల యొక్క బాధ్యత ను ఈ ఎంఒయు గుర్తిస్తోంది.
ఈ అవగాహనపూర్వక ఒప్పందం మెరుగైన పర్యావరణ రక్షణ, ఉత్తమమైన పరిరక్షణ లతో పాటు జల, వాయు పరివర్తన ను మెరుగైన పద్ధతి లో నిర్వహించడం, ఇంకా వన్య ప్రాణి పరిరక్షణ/సంరక్షణ లకు చక్కని మార్గాన్ని అభివృద్ధి చేయడం లో అత్యధునాతన సాంకేతికత లను తీసుకు రాగలదని ఆశించడం జరిగింది. బ్రిక్స్ దేశాల్లోని ప్రభుత్వ మరియు ప్రైవేటు రంగాల ద్వారా ఉత్తమమైన పద్ధతులు, సాంకేతిక పరిజ్ఞానం తో పాటు, విశేష అనుభవాల ను ఒక దేశం తో మరొక దేశం పంచుకొనేందుకు ఈ ఎంఒయు ఆస్కారం కల్పించనుంది. అలాగే, సుస్థిరాభివృద్ధి కి, పర్యావరణ పరిరక్షణ కు కూడా ఇది తోడ్పాటును అందించగలుగుతుంది. పరస్పర ప్రయోజనాలు ముడిపడినటువంటి రంగాల లో పథకాలను అమలు పరచే అవకాశాన్ని కూడా ఈ అవగాహనపూర్వక ఒప్పందం కల్పించనుంది.
(
రక్షణ మంత్రిత్వ శాఖ
వృద్ధులకు ప్రత్యేక అవసరాల పింఛనుకు సంబంధించి 2019లో ఉపసంహరించుకున్న కేసులను తిరిగి తెరవడం లేదు: రక్షణ మంత్రిత్వ శాఖ
రక్షణ మంత్రిత్వ శాఖ , తాను ఉపసంహరించుకున్న పాత కేసులను తిరిగి తెరిచిందంటూ వచ్చిన వార్తలో వాస్తవం లేదు, అది తప్పుదారి పట్టించేలా ఉంది. 2019 ప్రారంభంలో ఉపసంహరించుకున్న ప్రత్యేక అవసరాల పింఛను కేసుల్లో ఎంవోడీ ఎలాంటి వ్యాజ్యం దాఖలు చేయలేదు. ప్రభుత్వ విధానం, సుప్రీంకోర్టు ఆదేశాల ద్వారా పరిష్కారమైన సమస్యల ఆధారంగా దిగువ కోర్టులు/ట్రైబ్యునళ్లు ఇచ్చిన ఆదేశాలను ప్రభుత్వ లిటిగేషన్ పాలసీ ప్రకారం ఎంవోడీ అంగీకరిస్తుంది. చాలా కాలం క్రితం నాటి కేసుల్లో ట్రిబ్యునల్ ఆదేశాలను అమలు చేయడం కూడా జరిగింది.
సర్వోన్నత న్యాయస్థానం తాజా తీర్పుల ప్రకారం, సైనిక విధుల్లో అయిన గాయం/వైకల్యం 'ఆపాదించకూడదు లేదా తీవ్రతరం కాదు'  అని వైద్య బోర్డులు స్పష్టంగా చెప్పిన సందర్భాల్లో మాత్రమే, ప్రభుత్వ సీనియర్ న్యాయ అధికారుల సలహా తీసుకుని ఎంవోడీ అప్పీల్ చేసింది. సైనిక విధుల్లో కలిగే గాయం/వైకల్యం విషయంలో ఎంవోడీ సున్నితంగా ఉంటుంది, వీర సైనికులకు అండగా నిలుస్తుంది. కేంద్ర ప్రభుత్వ విధానాల ప్రకారం వారికి ఉత్తమ ఫలితం అందజేయడానికి ప్రయత్నిస్తుంది.
ప్రధాన మంత్రి కార్యాలయం
కోవిడ్ నిర్వహణలో సైనిక బలగాల తోడ్పాటు సంసిద్ధతపై ప్రధాని సమీక్ష
ప్రపంచ మహమ్మారి పరిస్థితుల నిర్వహణలో సైనిక బలగాల సంసిద్ధత, ఇప్పటిదాకా చేపట్టిన కార్యకలాపాలను ప్రధానమంత్రి శ్రీ నరేంద్ర మోదీ, రక్షణ బలగాల ప్రధానాధిపతి  జనరల్ బిపిన్ రావత్ సమీక్షించారు. ఈ మేరకు సీడీఎస్ ప్రధానితో సమావేశమయ్యారు. ఈ సందర్భంగా ఇప్పటికే చేపట్టిన చర్యలను ఆయన ప్రధానికి వివరించారు. ఇందులో భాగంగా సాయుధ దళాల ప్రస్తుత, రెండేళ్ల కిందట రిటైరైన, స్వచ్ఛంద ఉద్యోగ విరమణ చేసిన వైద్య సిబ్బంది మొత్తాన్నీ వారి ప్రస్తుత నివాసాలకు సమీపంలోని కోవిడ్ కేంద్రాల్లో విధులకు హాజరు కావాల్సిందిగా ఆదేశించినట్లు తెలిపారు. అంతకుముందు రిటైరైన వైద్యాధికారులను కూడా అత్యవసర సహాయ కేంద్రాల ద్వారా సంప్రదింపు సేవలందించేందుకు సిద్ధంగా ఉండాలని కోరినట్లు పేర్కొన్నారు.
కమాండ్, కోర్, డివిజన్, నావికాదళ, వాయుసేన తదితర ప్రధాన కేంద్రాలకు సంబంధించి విధుల్లో నియమించిన వైద్యాధికారులందరినీ ఆస్పత్రులలో విధులకు పంపనున్నట్లు ప్రధానమంత్రికి సీడీఎస్ తెలియజేశారు. అలాగే ఆయా ఆస్పత్రులలో వైద్యులకు సహాయంగా నర్సింగ్ సిబ్బందిని పెద్ద సంఖ్యలో నియమిస్తున్నామని కూడా ప్రధానికి ఆయన తెలిపారు. సాయుధ బలగాలకు చెందిన వివిధ విభాగాల వద్దగల ఆక్సిజన్ సిలిండర్లను ఆస్పత్రులకు అందజేస్తామని ప్రధానికి చెప్పారు. వైద్య సదుపాయాలను పెద్ద సంఖ్యలో ఏర్పాటు చేస్తున్నామని, వీలైనచోట్ల సైనికబలగాల మౌలిక వైద్య సదుపాయాలను పౌరులకు అందుబాటులోకి తెస్తామని తెలిపారు. మరోవైపు దేశంలోనేగాక ఇతర దేశాలకు ఆక్సిజన్ రవాణ కోసం భారత వాయుసేన  చేపట్టిన కార్యకలాపాలను కూడా ప్రధానమంత్రి సమీక్షించారు. మారుమూల ప్రాంతాలుసహా వీలైనంత ఎక్కువ ప్రాంతాలకు సైనిక బలగాల సేవలు అందించడంలో మాజీ సైనికులతో సమన్వయం చేసుకోవాల్సి ఉందని ప్రధాని అభిప్రాయపడ్డారు. ఈ మేరకు మాజీ సైనికుల విభాగాలకు సంబంధించి వివిధ ప్రధాన కార్యాలయాల పరిధిలో నియమితులైన కేంద్రీయ, రాష్ట్రీయ సైనిక సంక్షేమ బోర్డుల అధికారులను ఆదేశించడంపై రక్షణ బలగాల ప్రధానాధిపతితో ఆయన చర్చించారు.
ఆరోగ్య, కుటుంబ సంక్షేమ మంత్రిత్వ శాఖ
203.60 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 3.88 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 1,43,988
గత 24 గంటల్లో నమోదయిన కొత్త కేసులు 20,409
ప్రస్తుత రికవరీ రేటు 98.48%
వారపు పాజిటివిటీ రేటు 4.82%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 203.60 కోట్ల  డోసులను అధిగమించింది. 2,69,13,617 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం 2022 మార్చి 16 నుంచి ప్రారంభమైంది. అప్పటి నుంచి ఇప్పటి వరకు 3.88 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను 2022 ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10411534
|
|
రెండో డోసు
|
|
10089237
|
|
ముందు జాగ్రత్త డోసు
|
|
6270565
|
|
ఫ్రంట్లైన్ సిబ్బంది
|
|
మొదటి డోసు
|
|
18430264
|
|
రెండో డోసు
|
|
17669466
|
|
ముందు జాగ్రత్త డోసు
|
|
12080554
|
|
12-14 ఏళ్ల వారు
|
|
మొదటి డోసు
|
|
38869424
|
|
రెండో డోసు
|
|
27688239
|
|
15-18 ఏళ్ల వారు
|
|
మొదటి డోసు
|
|
61139101
|
|
రెండో డోసు
|
|
50950062
|
|
18-44 ఏళ్ల వారు
|
|
మొదటి డోసు
|
|
559454387
|
|
రెండో డోసు
|
|
508485685
|
|
ముందు జాగ్రత్త డోసు
|
|
20355068
|
|
45-59 ఏళ్ల వారు
|
|
మొదటి డోసు
|
|
203674247
|
|
రెండో డోసు
|
|
195208100
|
|
ముందు జాగ్రత్త డోసు
|
|
13916623
|
|
60 ఏళ్లు పైబడినవారు
|
|
మొదటి డోసు
|
|
127432837
|
|
రెండో డోసు
|
|
121989823
|
|
ముందు జాగ్రత్త డోసు
|
|
31931091
|
|
ముందు జాగ్రత్త డోసులు
|
|
8,45,53,901
|
|
మొత్తం డోసులు
|
|
2,03,60,46,307
దేశవ్యాప్త క్రియాశీల కేసుల సంఖ్య 1,43,988. మొత్తం పాజిటివ్ కేసుల్లో ఇది 0.33 శాతం.
భారతదేశ రికవరీ రేటు 98.48 శాతంగా ఉంది. గత 24 గంటల్లో 22,697 మంది రోగులు కోలుకున్నారు. దీంతో, కోలుకున్న రోగుల సంఖ్య  4,33,09,484 కి పెరిగింది.
గత 24 గంటల్లో 20,409 కొత్త కేసులు నమోదయ్యాయి.
గత 24 గంటల్లో మొత్తం 3,98,761 పరీక్షలు చేశారు. దేశవ్యాప్తంగా ఇప్పటివరకు 87.44 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 4.82 శాతంగా, రోజువారీ పాజిటివిటీ రేటు 5.12 శాతంగా నమోదయ్యాయి.